શહેરમાંથી એક મોટુ ટ્રેકટર ભરીને ટાયરોનો જથ્થો પાલિકાએ કબજે કર્યો હતો. ટાયરો કબજે કરવા ઉપરાંત જૂના પીપડા યા અન્ય વાસણોમાં ઘણાં સમયથી સંગ્રહ કરેલું પાણી પાલિકાની ટીમે ઢોળી મચ્છરના ઉત્પતિસ્થાન દૂર કર્યા હતા. પાણી ઢોળવા ઉપરાંત ખાડાઓમાં ઓઈલના બોલ નંખાયા, ટેમીફોસ (લીકવીડ)નો પણ ઉપયોગ કરવામાં આવ્યો હતો. શહેરમાં ઘણાં લોકોની અજ્ઞાનતાને કારણે યા કેટલાક કિસ્સામાં બેદરકારીને કારણે મચ્છરો ઘરમાં જ પાળતા હોવાનું જોવા મળ્યા હતા. કેટલાક કિસ્સામાં ટાયરો કબજે લેવા બાબતે લોકો સાથે પાલિકાના સ્ટાફનું ઘર્ષણ થયું હતું. લોકોના હિતાર્થે ટાયર કબજે લેવાતા હોવા છતાં સહકાર આપતા ન હોવાની જાણકારી મળી છે.